**INVESTICIONO BANKARSTVO**

Dragi studenti,

S obzirom na okolnosti u kojima ćemo izvoditi nastavu u ovom semestru, želim da vas obavestim o sledećem:

U narednom semestru **konsultacije** će se održavati redovno u Školi sredom od 11:30 do 13:30 časova u kabinetu 26.

Pored toga, držaću i **online konsultacije** utorkom od 15 do 16 časova putem Zoom aplikacije. Link na koji je potrebno da kliknete nalazi se na mojoj ličnoj strani na sajtu Škole u delu online konsultacija.

Pored toga, za sva pitanja i dileme, možete mi se obratiti i putem mejla koji se takođe nalazi na mojoj ličnoj strani i dobićete odgovor u veoma kratkom roku.

Prema rasporedu nastave, predavanja i vežbe za predmet Investiciono bankarstvo se održavaju ponedeljkom. To znači da ćete svakog ponedeljka na platformi **Moodle** dobiti nove materijale i vežbe kao i testove za proveru znanja ili aktivnosti koje je potrebno da uradite do početka sledećeg predavanja. Dakle, za rešavanje testova imate na raspolaganju nedelju dana.

Nastava će se povremeno održavati i uživo preko **Zoom** aplikacije za studente koji to budu želeli. Poziv za predavanje preko Zoom aplikacije ću Vam uputiti u obaveštenjima na kraju moje lične strane tri dana ranije. Sastanku pristupate putem linka u naznačeno vreme. Za korišćenje aplikacije možete koristiti telefone, tablet uređaje ili računare. Kako bismo imali bolju komunikaciju, molim Vas da isključite zvuk a uključite kamere. Vreme je ograničeno na 40 minuta pa će toliko trajati naša predavanja.

Poene za **aktivnost**, prikupljaćete preko platforme Moodle. U toku semestra imaćete **pet testova za aktivnost** i ukoliko uradite 80% testa dobićete dva poena, u suprotnom 1 poen tako da je ukupno moguće da dobijete 10 poena za aktivnost. Pored testova za aktivnost, dobijaćete i redovne testove za proveru znanja.

Poene za **prisustvo** ćete dobiti ukoliko budete aktivni u bar 50% aktivnosti.

**Kolokvijum** i ispit će se polagati u Školi. Planirano je da se kolokvijum polaže krajem novembra a obuhvata prvih 6 prezentacija. Gradivo sa prve dve prezentacije nemate u udžbeniku i spremate ga sa prve dve prezentacije, a preostalo gradivo se nalazi na prvih 40 strana udžbenika.

**Kolokvijum kao i ispit** je esejskog tipa i sastoji se iz tri pitanja.

**Molim Vas da za sve informacije pratite moju ličnu stranu na sajtu škole gde ću Vam postavljati važnija uputstva i informacije u okviru predmeta Investiciono bankarstvo i obaveštenja za studente koje se nalazi na dnu strane a gde ćete dobijati linkove sa pozivom na Zoom predavanja**. **I naravno, svakog ponedeljka na platformi Moodle će Vas čekati nova predavanja, vežbe i testovi.**

Literatura: dr Slobodanka Jovin (2020). Investiciono bankarstvo, skripta, elektronsko izdanje, Visoka poslovna škola strukovnih studija Novi Sad, dostupno na platformi Moodle

|  |  |  |  |
| --- | --- | --- | --- |
| Predispitne obaveze | 45 (min 23) | Završni ispit | 55 (min 28) |
|  |  |  |  |
| Kolokvijum (kraj novembra) | 30 (min 16) |  |
|  | Prvih 6 predavanja, tj prva tri poglavlja u udžbeniku (1.-40. strana) i prvih 6. prezentacija |  |  |
|  |  |  |  |
| Aktivnost i testovi na vežbama | 10 |  |  |
|  |  |  |  |
| Prisustvo | 5 |  |  |

Predmetni nastavnik: Dr Slobodanka Jovin